9. Ændring af kommunens rammer for klassedannelse (Åben)
Tidl. politisk behandling BY, 28.06.11, pkt. 95
Forventet sagsgang
BS-U, ØK, BY
Lovgrundlag
Folkeskoleloven § 40, stk. 2, nr. 5
SAGENS INDHOLD
Byrådet skal i denne sag tage stilling til et forslag om at ændre rammerne for 
klassedannelse i kommunens skoler i forbindelse med den årlige skoleindskrivning. 
Forslaget vil gøre det muligt at afvise kommende 0. klasseelever, der søger om 
optagelse på en anden skole end distriktsskolen fra og med elev nr. 25 i en klasse. I dag er det muligt for 
skolechefen at afvise en kommende 0. klasseelev, der søger om optagelse på en anden skole end 
distriktsskolen fra og med elev nr. 27 i en klasse. Regeringen har netop fremsat et forslag om at sænke 
klasseloftet på 0.-2. klassetrin fra 28 til 26 elever fra 1. august 2024 gældende for nye årgange. 
[adresse] i [adresse] sker i forlængelse af årets skoleindskrivning, som finder sted 
allerede i november/december pga. førskoletilbuddet fra 1. marts. Familierne får svar på ønske om 
skolevalg inden nytår. En justering kan derfor ikke afvente justeringer i forbindelse med regeringens øvrige 
folkeskoleudspil. Eleven er altid sikret en plads på sin distriktsskole, men som udgangspunktet er der frit 
skolevalg, hvilket gør det muligt for eleven at søge optagelse på en anden skole.
På Præstemarkskolen er der rullende skolestart med løbende indskrivning og optag af ny elever i 
forbindelse med seksårsfødselsdagen. 
Skolerne har mulighed for at danne aldersintegrerede klasser (fx for 0.-2. klasse). Hvad angår de 
aldersintegrerede klasser afventes nærmere vejledning fra ministeriet om antal elever pr. klasse i 
overgangsperioden. 
Det er først og fremmest klassedannelsen i forbindelse med skoleindskrivning af kommende 0. 
klasseelever, som afgøres af skolechefen. Dog skal skolechefen i alle tilfælde godkende optagelse af elever 
fra andre kommuner og elevoptag jf. frit skolevalg, som udløser en ekstra klasse, idet det har stor 
økonomisk betydning. I forbindelse med skoleskift, som ikke udløser en ekstra klasse, kan skolelederen 
efter de nuværende regler afvise at optage en elev fra et andet skoledistrikt fra og med elev nr. 25. 
Hvis der i forbindelse med skoleindskrivningen af de kommende 0. klasseelever er flere ansøgere fra et 
andet skoledistrikt end der er pladser inden for den fastsatte skolekapacitet, sker optagelse efter 
kommunens kriterier for optagelse af elever i en anden skole end distriktsskolen i prioriteret rækkefølge jf. 
bilag til Favrskov Kommunes skolestyrelsesvedtægt afsnit 2.4 og 2.5. 
Kommunens nuværende kriterier ved dannelse af 0. klasser (fra skolestyrelsesvedtægtens afsnit 2.4):

Skolechefen fastsætter antallet af klasser på baggrund af det antal børn i skoledistriktet, der kan 
indskrives i skolen

Udgangspunktet for klassestørrelsen er fastsat i folkeskoleloven samt i evt. kommunale 
bestemmelser på området. Der dannes 0.-klasser med en klassestørrelse på op til 26 elever. Med 
udgangspunkt i denne klassestørrelse har skolerne mulighed for at danne aldersintegrerede klasser.
[adresse]: EMN-2020-28135
Dok-ID: 3614337
Sagsbehandler: hpje
Byråd
28. november 2023  19:00

Skolechefen kan ved fastsættelsen af antal klasser tage hensyn til særlige ordninger på konkrete 
skoler
De nuværende kriterier for optagelse af elever i anden skole end distriktsskolen i prioriteret rækkefølge (fra 
skolestyrelsesvedtægtens afsnit 2.5):
1.
Optagelse af elever fra andre distrikter/kommuner i de enkelte klasser skal, hvis forældrene ønsker 
det, ske til og med elev nr. 24. Optagelse af elev nr. 25 og derover fra andre distrikter afgøres af 
skolens leder.
2.
Kommunens egne borgere går forud for borgere fra andre kommuner.
3.
Søskende til elever på skolen går forud for andre.
4.
Elever med færre end 2 skoleskift de seneste 12 måneder går forud for elever med 2 eller flere 
skoleskift.
5.
Nærmere boende går forud for fjernere boende.
6.
Der foretages lodtrækning, hvor ovennævnte 5 punkter ikke fører til en prioritetsorden.
7.
Elever til specialklasser visiteres via skolekommunens PPR.
I [adresse] er det sjældent, at en eller flere elever må afvises i forbindelse med 
skoleindskrivningen af 0. klasseelever, men det sker. Det er dog 10 år siden sidst.
VURDERING
Børn og Kultur vurderer, at en justering af rammerne for klassedannelse i forbindelse med skoleindskrivning 
af kommende 0. klasseelever, vil være et afgørende redskab i håndteringen af kapacitetsudfordringer på 
den enkelte skole. Hermed bliver det muligt for skolechefen at afvise kommende elever fra andre distrikter 
fra og med elev nr. 25 i en klasse. Den foreslåede justering følger lovforslagets sænkelse af klasseloftet. 
Ved fordeling af børn i kommunens skoler skal det tilstræbes, at den enkelte klasse kan bevares samlet på 
de følgende klassetrin i grundskolen jf. folkeskolelovens § 25, stk. 2.
Regeringens beslutning om et lavere klasseloft i indskolingen (0.-2. klasse) vil særligt udfordre kapaciteten 
på [adresse] og Korsholm Skole jf. Budget 2024-27. Desuden kan kapaciteten på 
[adresse] 
og 
Præstemarkskolen 
blive 
udfordret. 
[adresse] 
har 
aldersintegrerede 
indskolingsklasser, mens Præstemarkskolen har aldersintegrerede indskolingsklasser og rullende 
skolestart.
Det bemærkes, at lovforslaget, der 2. behandles 28. november 2023 og 3. behandles 30. november 2023, 
udmønter en aftale som den tidligere regering (Socialdemokratiet) har indgået med Venstre, Socialistisk 
Folkeparti, Radikale Venstre, Det Konservative Folkeparti og Dansk Folkeparti.
ØKONOMI
De økonomiske konsekvenser ved regeringens lovforslag DUT-forhandles med kommunerne jf. 
bemærkninger til lovforslaget.
 
INDDRAGELSE
Der er ikke et procedurekrav om indhentning af udtalelser fra skolebestyrelser i forbindelse med 
kommunens ændring af retningslinjer for klassedannelse. 
INDSTILLING
Direktøren for Børn og Kultur indstiller til Byrådet:
1.
At kommunens retningslinjer for klassedannelse i forbindelse med skoleindskrivningen justeres, så 
skolechefen har mulighed for at afvise elever fra andre skoledistrikter fra og med elev nr. 25. 
BESLUTNING
Børne- og Skoleudvalget, 7. november 2023:
Fraværende: Ingen 
Indstilles godkendt.
Økonomiudvalget, 21. november 2023:
Fraværende: Maria Friis
Indstilles godkendt.
Byråd, 28. november 2023:
Fraværende: Ingen
Godkendt.
Bilag
